Напомена: Mодел уговора представља садржину уговора који ће бити закључен са изабраним понуђачем. Понуђачи су дужни да попуне модел уговора и доставе га у понуди.

**МОДЕЛ УГОВОРА О ЈАВНОЈ НАБАВЦИ УСЛУГА**

**Услуга дизајна и штампе промо материјала**

**у оквиру реализације програма "Ново лице канцеларије за младе", ЈН 2024/15**

**Закључен између:**

Наручиоца:

**Градска општина Савски венац**, са седиштем у Београду, улица Кнеза Милоша бр. 69, ПИБ 102759230, Матични број: 07031386, Број рачуна: 840-16640-66, Министарство финансија, Управа за трезор, коју заступа Милош Видовић, председник општине (у даљем тексту: **Наручилац**)

и

Понуђача:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: **Давалац услуга**),

(у случају да понуду доставља **Група понуђача:)**

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(у случају да понуђач наступа са **Подизвођачем:)**

Подизвођач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**ОСНОВ УГОВОРА:** Одлука Председника ГО Савски венац о спровођењу поступка јавне набавке бр.I-03-06-8.249/2024 од 31.7.2024. године и Одлука Председника ГО Савски венац о додели уговора у поступка јавне набавке бр. I-03-06-8.\_\_\_/2024 од \_\_\_\_\_\_.2024. године

**ОПШТЕ ОДРЕДБЕ**

Уговорне стране констатују:

* да је Наручилац, на основу члана 52. Закона о јавним набавкама („Сл. Гласник РС“ бр. 91/2019 и 92/2023) и Одлуке Председника Општине Савски венац о спровођењу поступка јавне набавке, спровео поступак јавне набавке услуга ЈН 2024/15;
* да је процењена вредност јавне набавке: \_\_\_\_\_\_\_\_\_ динара (попуњава Наручилац);
* да су Јавни позив и Конкурсна документација објављени на Порталу јавних набавки и интернет страници Наручиоца;
* да је у поступку јавне набавке достављено \_\_\_\_\_\_\_\_\_ понуда (попуњава Наручилац);
* да је Давалац услуга доставио понуду која у потпуности одговара спецификацији и условима из конкурсне документације која је оцењена као најповољнија, а која се налази у прилогу Уговора и саставни је део Уговора;
* да је Комисија за јавну набавку, у складу са чл. 145. Закона о јавним набавкама сачинила Извештај о поступку јавне набавке, а Председник Општине је у складу са чл. 146. Закона о јавним набавкама, донео Одлуку о додели уговора.

**Предмет уговора**

**Члан 1.**

Давалац услуге је сагласан да за потребе Наручиоца изврши услугу **дизајна и штампе промо материјала у оквиру реализације програма "Ново лице канцеларије за младе"**, у свему према захтевима Наручиоца и Понуди Даваоца услуге бр. \_\_\_\_\_\_\_\_\_\_\_\_ (**попуњава Наручилац**) од \_\_\_\_\_\_\_\_\_\_\_\_\_\_\_ (**попуњава Наручилац**) године и иста чини саставни део овог Уговора.

Уговор се примењује од дана закључења.

**Вредност уговора и начин плаћања**

**Члан 2.**

Уговорне стране су сагласне да укупна вредност уговора износи **\_\_\_\_\_\_\_\_\_\_\_\_\_\_\_\_\_\_\_\_** (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) динара без пдв (**попуњава Понуђач**), која се увећава за износ ПДВ-а обрачунат по одговарајућој стопи и износи \_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_) динара са пдв (**попуњава Понуђач)**.

Укупна уговорена цена из става 1. овог члана се заснива на јединичним ценама датим у понуди. Јединична цена је фиксна за време трајања уговора.

Јединична цена и укупна уговорена цена обухватају и све зависне трошкове.

**Обавезе Наручиоца**

**Члан 3.**

Наручилац се обавезује да ће уговорену цену из члана 2. Уговора, исплатити Даваоцу услуга након у целости извршене услуге и извршене испоруке, у року до 45 дана од дана пријема исправне електронски учитане фактуре са пратећом документацијом, што је у складу са роковима прописаном Законом о роковима измирења новчаних обавеза у комерцијалним трансакцијама („Сл. Гласник РС „ број 119/2012, 68/2015, 113/2017, 91/2019, 44/2021 и 44/2021-др. Закон и  130/2021,129/2021 *-* др. Закон и 138/2022).

Исправна електронски учитана фактура подразумева да је Давалац услуге, у истој навео број овог уговора, да је исти издат у складу са ценом, исказаном у Обрасцу структуре цена у Понуди Даваоца услуге, да је приложен Извештај о извршеној услузи, потписан од стране представника оба уговарача, као обавезан пратећи документ, у противном, Наручилац није обавезан да изврши исплату рачуна.

**Обавезе Даваоца услуге**

**Члан 4.**

Давалац услуге се обавезује да целокупну услугу из члана 1. овог Уговора изврши у року од 30 дана од дана потписивања уговора.

Давалац услуге се обавезује да након потписивања уговора достави предлоге логотипа (р.бр. 1 из Техничке спецификације). Рок за достављање предлога за лого је 10 дана од дана потписивања уговора.

Уколико се наручилац не сагласи са предлогом логотипа, рок за корекцију и достављање коначног решења је 3 радна дана.

Након што наручилац одобри лого, Давалац услуге спроводи дизајн и штампу.
Давалац услуге се обавезује да услугу из члана 1. овог Уговора изврши у количини, квалитету и задатим условима из Техничке спецификације и Понуде.

Испорука се врши у Београду, Градска општина Савски венац, ул. Кнеза Милоша бр. 69.

Давалац услуге се обавезује да након извршене услуге потпише Извештај о извршеној услузи.

**Праћење извршења уговора и рекламација**

**Члан 5.**

Наручилац ће решењем одредити лице које ће бити задужено за праћење извршења уговора.

Лице задужено од стране Наручиоца за праћење извршења уговора врши комуникацију са представником Даваоца услуге и контролу извршених услуга, у складу са одредбама уговора.

У случају да извршена услуга садржи недостатке у односу на опис из Техничке спецификације и одредби уговора, лице задужено за праћење извршења уговора саставља Рекламациони записник којим Наручилац даје рок и налог за поступање у циљу отклањања грешака.

Уколико Давалац услуге не поступи у складу са одредбама из претходног става Наручилац може тражити раскид уговора и надокнаду за неизвршену услугу.

**Уговорна казна**

**Члан 6.**

Уговорне стране чине неспорним да у случају да Давалац услуга не изврши своје обавезе у роковима прописаним у чл. 3 овог Уговора, сагласан је да за сваки дан закашњења плати Наручиоцу на име уговорне казне износ од 0,5 промила од укупне вредности неизвршене услуге без ПДВ, а уколико вредност укупне казне пређе износ од 5% од укупне уговорене вредности без ПДВ уговор се сматра раскинутим.

Одредбе овог Уговора о уговорној казни неће се примењивати ако је закашњење у извршењу услуге проузроковано неблаговременим деловањем од стране Наручиоца и у случају немогућности испуњења уговора према Закону о облигационим односима.

**Средство финансијског обезбеђења уговора**

**Члан 7.**

Уговорне стране су се споразумеле да као средство обезбеђења извршења јавне набавке Давалац услуга достави Наручиоцу бланко соло меницу са Меничним овлашћењем, Потврдом пословне банке о извршеној регистрацији менице и картоном депо потписа и то:

* за добро извршење посла у вредности од 10% уговорене вредности, без обрачунатог ПДВ, у року од 3 (три) дана од дана потписивања уговора, са важношћу 60 (шездесет) дана дуже од истека рока за извршење посла.

Наручилац ће уновчити меницу уколико Давалац услуга не изврши своју обавезу у року и на начин предвиђен уговором. По извршењу обавеза, средство финансијског обезбеђења по основу овог уговора, може бити враћено Даваоцу услуга, на његов захтев.

Меница мора бити потписана оригиналним потписом од стране законских заступника. Менична овлашћења која прате меницу морају бити потписана оригиналним потписом лица која су потписала меницу. Ако се за време трајања уговора промене рокови за извршење уговорне обавезе, важност средства финансијског обезбеђења мора да се продужи.

**Рок важења уговора**

**Члан 8.**

Уговор се закључује на период до 30.9.2024. године.

Уговор престаје и раније услед утрошка уговорених средстава.

**Раскид уговора**

**Члан 9.**

Уговорне стране су сагласне да се уговор може раскинути у складу са чл. 163 Закона о јавним набавкама.

Уговор може престати и једностраним раскидом због неиспуњења уговорених обавеза и не поштовања рокова, који свака од уговорних старана може дати у писаној форми.

Наручилац има право на једнострани раскид уговора у случајевима када Давалац услуге :

* не испуњава уговорне обавезе,
* не испуњава уговорене обавезе у уговореном року или се основано може очекивати да исте неће испунити у року,
* у примереном року не поступи по рекламационом записнику Наручиоца;

У случају једностраног раскида уговор се сматра раскинутим истеком рока од 8 (осам) дана од дана пријема писаног обавештења о раскиду.

У случају немогућности уручења писаног обавештења о раскиду, уговор се сматра раскинутим по истеку рока од 8 дана од дана стављања обавештења о раскиду на огласној табли ГО Савски венац у Београду.

У случају раскида уговора, уговорне стране су дужне да регулишу сва дуговања и потраживања, настала из уговора, односно да измире сва доспела, а неизмирена потраживања, која су настала до дана раскида Уговора.

**Измене уговора**

**Члан 10.**

Уговорне стране су сагласне да се евентуалне измене и допуне уговора, у току трајања истог, могу вршити без спровођења новог поступка јавне набавке, у складу са одредбама чл 154. – 162. ЗЈН („Службени гласник РС“ 91/2019 и 92/2023), уколико се не мења природа уговора у односу на првобитно закључен уговор.

**Прелазне и звршне одредбе**

**Члан 11.**

У случају да настану ситуације које овим Уговором нису предвиђене, примењиваће се одредбе Закона о облигационим односима.

**Члан 12.**

Све евентуалне спорове уговорне стране ће решавати споразумно у духу сарадње и добрих пословних обичаја.

Евентуалне спорове које није могуће решити споразумно, решаваће Привредни суд у Београду.

**Члан 13.**

Овај уговор је сачињен у 6 (шест) истоветна примерка, од којих свака уговорна страна задржава по 3 (три) примерка.